Motorfietsryer sterf toe hy teen trok botsFoto: Verskaf. ŉ Man, vermoedelik in sy 40’s, is vroeg Vrydagoggend dood toe sy motorfiets teen die agterkant van ŉ vragmotor gebots het. Russel Meiring, woordvoerder van ER24, het gesê die ongeluk het op die N12-snelweg plaasgevind by Gillooly’s in Kempton Park. “Paramedici het die man se liggaam in die middel van die pad aangetref. Die man se motorfiets het sowat 400 m verder gelê,” het Meiring gesê. Die man het volgens Meiring veelvuldige beserings opgedoen en is op die toneel dood verklaar. Die bestuurder van die vragmotor is nie beseer nie. Die polisie ondersoek die voorval.